jkorsvik/nowiki_second_scrape_merged huggingface dataset:
Klosteret Lehnin

Klosteret Lehnin (tysk: Kloster Lehnin) i kommunen med samme navn sørvest for Potsdam i den tyske delstaten Brandenburg, er et tidligere cistenciensterkloster. Klosteret ble grunnlagt 1180 av Otto I av Brandenburg og etter reformasjonen sekularisert i 1542. Fra 1911 finnes her Luise-Henrietten-Stift. Klosteret ligger midt på høysletten Zauche i et område med skog og sjøer, ca 700 meter fra Klostersee.
Klosteret spilte en viktig rolle i høymiddelalderen ved oppbygningen av Markgrevskapet Brandenburg, under de første markgrevene fra Huset Askanien. Kirken regnes blant de viktigste romansk-gotiske teglsteinsbygg i Brandenburg. Dagens Stift Lehnin regnes som et utstillingsvindu for den evangeliske kirke, med sine diakoniinstitusjoner.


== Eksterne lenker ==
Offisielt nettsted 
(en) Kloster Lehnin – kategori av bilder, video eller lyd på Commons 
Kloster Lehnin (Luise-Henrietten-Stift)
Gemeinde, Klosterkirche Lehnin
Klosteret på landkretsens internettside
Sametinget (Russland)

Sametinget på Kolahalvøyen (russisk: Саамский парламент, Saamskij parlament, Kildinsamisk: Куелнегк Соамет Соббар Kuelnegk Soamet Sobbar) er en representativ forsamling for samer i Russland. Forsamlingen ble etablert i Murmansk 12. desember 2010, og består av 9 representanter, som velges av 73 delegater for de ulike samiske gruppene. Sametingets første leder er Valentina Sovkina fra Lovozero.Sametinget er etablert som et direktevalgt organ etter mønster av sametingene i Norge, Sverige og Finland. Sametinget på Kolahalvøyen arbeider for å bedre den sosiale og økonomiske situasjonen for samene i Russland. På sikt håper forsamlingen å kunne presse Russland til å ratifisere ILO-konvensjonen om urfolks rettigheter og FNs deklarasjon for urfolks rettigheter.Ifølge folketellingen i 2002 bor flertallet av de omtrent 2 000 russiske samene i Murmansk, Lovozero, Revda, Montsjegorsk, Apatity og Olenegorsk. En del bor også i småstedene Murmashii, Shongui, Verkhnetulomsk og Loparskaja mellom Murmansk og Lovozero og i byer på tundraen som Krasnoschelle, Sosnovka og Kanevka.
Det har blitt snakket fire samiske språk i Russland. I dag regnes det at kildinsamisk snakkes av 300–700 personer, skolte- og tersamisk av færre enn 20 personer, mens akkalasamisk regnes som utdødd.


== Referanser ==
Sierra Sue (sang)

«Sierra Sue» er en amerikansk populærmusikksang, skrevet av Joseph Buell Carey. Den ble første gang publisert i 1916.
Sangens jeg-person er lei og ensom. Hans hjerte roper på Sierra Sue.


== Innspilte versjoner ==
Eddie Arnold. Utgitt på LP-platen Cattle Call (RCA Victor LSP 2578 (stereo) og RCA Victor LPM 2578 (mono)) i august 1963
Gene Autry. Innspilt 22. august 1940. Utgitt på 78-platen Conqueror 9548
Bing Crosby. Innspilt i Los Angeles 22. mars 1940. Utgitt på 78-platen Decca 13133A
Gene Krupa & His Orchestra (Vocal: Howard Dulany). Innspilt 8. mars 1940. Utgitt på 78-platen Columbia 35454
Britiske Flanagan & Allen. Innspilt 10. desember 1940. Utgitt på 78-platen Decca F 7663
Glenn Miller & His Orchestra (Vocal: Ray Eberle). Innspilt 24. februar 1940. Utgitt på 78-platen Bluebird 10638A
Gene Krupa & His Orchestra (Vocal: Howard Dulany). Innspilt 8. mars 1940. Utgitt på 78-platen Columbia 35454
Doris Rhodes w Joe Sullivan. Innspilt 26. mars 1940. Utgitt på 78-platen Columbia 35449
Henry Russell & His Romancers. Innspilt 2. juni 1940. Utgitt på 78-platen Okeh 5649
Britiske Tommy Scott. Utgitt på CD-platen Tommy Scott's Dream (Scotdisc 638) 15. februar 2000
Ted Weems & His Orchestra (Vocal: Perry Como). Kringkastingsopptak fra 1940. Utgitt på LP-platen Featuring Perry Como – Elmo Tanner (Fanfare LP 31-131) i 1979


== På film ==
Gene Autry, i filmen Sierra Sue fra 1941


== Norsk versjon ==
G. Holm har skrevet en norsk tekst. Hans versjon heter også «Sierra Sue».


=== Innspilling ===
Øystein Frantzen med Telefunken Danseorkester Dir.: Kristian Hauger. Innspilt i Oslo 4. mars 1941. Utgitt på 78-platen Telefunken T-8326.


== Referanser ==
Alexander Garborg Ågedal

Alexander Garborg Ågedal (født 24. juni 1980 i Drammen) er en norsk musiker og bassist. Han er mest kjent som tidligere bassist i popgruppa Donkeyboy. Gruppas første år var med Linnea Dale som refrengsanger. Gruppas gjennombrudd kom våren 2009 med singlen «Ambitions», suksessen fortsatte med singlen «Sometimes» senere på sommeren samme år, på høsten samme år kom albumet Caught in a Life. I november 2011 kom singlen «City Boy» som ble en ny suksess for bandet. I mars kom albumet Silver Moon og han sluttet i bandet i 2013 for å vie mer tid med sin datter. I dag er han bassist i Brageteatret.


== Diskografi ==


=== Donkeyboy ===
AlbumCaught in a Life (2009)
Silver Moon (2012)
The Hits (2014)SinglerAmbitions (2009)
Sometimes (2009)
Awake (2009)
Stereolife (2009)
City Life (2011)
Pull of the Eye (2012)
Silver Moon (2012)


=== Andre deltagelser ===
The Kitch and Sink Band: Eventyrsaga (2010)
Smurfene: Smurfeparty 3 (2011)
The Kitch and Sink Band: Sky Bar (2014)


== Referanser ==
Tsjernysjevskaja (St. Petersburgs metro)

Tsjernysjevskaja (russisk: Чернышевская) er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen åpnet 1. juni 1958, som ledd i den 3 km lange utvidelsen fra Plosjtsjad Vosstanija til Plosjtsjad Lenina.
Stasjonen er en dyp pylonstasjon, som ligger 70 meter under bakken. Den er oppkalt etter Tsjernysjevskij prospekt, som igjen er oppkalt etter forfatteren og filosofen Nikolaj Tsjernysjevskij.
Stasjonens tema er Lenins retur fra Finland til Petrograd i juni 1917. Som Plosjtsjad Lenina, ble Tsjernysjevskaja bygget i en periode da mange sovjetiske arkitekter forsøkte å frigjøre seg fra påvirkningen fra den ornamentale stalinistiske stilen som hadde preget tidligere stasjoner. Stasjonen fikk derfor er enkelt uttrykk.


== Eksterne lenker ==
(en) Chernyshevskaya metrostation – kategori av bilder, video eller lyd på Commons
Ole Alexander Halstensgård

Ole Alexander Halstensgård (født 11. mai 1978) er en norsk musiker og musikk-produsent. Han var medlem av hiphop-duoen Paperboys sammen med Øyvind «Vinni» Sauvik, og har siden 2009 vært aktiv medlem av avant-garde bandet Ulver. Ole Alexander Halstensgård er født i Drammen og oppvokst på Geilo.


== Diskografi ==


=== Paperboys ===
No Cure For Life (2002)   Bonnier Amigo Music AS. Co-producer.
The Great Escape (2003) Bonnier Amigo Music AS. Co-producer.
When Worlds Collide (2005) Bonnier Amigo Music AS. Producer/Co-producer.
So Far, So Good (2006) Bonier Amigo Music AS. Producer/Co-producer.
The Oslo Agreement (2009) Bonnier Amigo Music Group. Producer/Co-producer.
Be Like Water EP (2016) Mer Musikk. Producer/ Co producer.


=== Ulver ===
Wars Of The Roses (2011) Kscope, Jester Records. Co production.
Childhood's End (2012) Kscope. Co production.
Messe I.X-VI.X (2013) Neuropa Records, Jester Records. Production.
ATGCLVLSSCAP (2016) House Of Mythology. Production.
The Assassination Of Julius Caesar (2017) House Of Mythology. Producer/Co-producer.
Sic Transit Gloria Mundi  EP (2017) House Of Mythology. Producer/Co-Producer.
Drone Activity (2019) House Of Mythology. Producer/Co-Producer.
Flowers Of Evil (2020) House Of Mythology. Producer/Co-Producer.


=== Remix/Misc/Theatre prod. ===
Miracle, The Visitor. (Ulver Via Halstensgård Remix) (2011) House Of Anxiety Records.
Kitchie Kitchie Ki Me O, Next. (Extended Club Version) (2011) EMI.
Ingrid Olava, From Up Here. (Halstensgård Remiks) (2017) Daring Viola.
Det har visst vore ein episode (Chris Thorpe) Det Norske Teatret (2017) Instructor: Peer Perez Øian. Music producer/Co-producer.
MacBeth (William Shakespeare) Det Norske Teatret (2018) Instructor Peer Perez Øian. Music producer/Co-producer, sammen med Tore Ylwizaker og Ole-Henrik Moe.


== Utmerkelser ==
Spellemannprisen
Paperboys, Årets låt (2002) – Nominert
Paperboys, Hip-Hop (2002) – Vinner
Paperboys, Hip-Hop (2003) – Nominert
Paperboys, Hip-Hop/RnB (2005) – Vinner
Paperboys, Årets Hit (2009) – Nominert
Alarmprisen
Paperboys, Årets Video (2004)
Paperboys, Hip Hop/Rap (2006)Natt&Dag
Ulver, Årets Live Act (2012)


== Eksterne lenker ==
(en) Ole Alexander Halstensgård på Internet Movie Database 
(en) Ole Alexander Halstensgård på Discogs 
(en) Ole Alexander Halstensgård på MusicBrainz 
(en) Ole Alexander Halstensgård på Encyclopaedia Metallum 
paperboys.no
http://www.jester-records.com/ulver/
Gennadij Nikititsj Olonkin

Gennadij Nikititsj Olonkin (Russisk: Геннадий Никитич Олонкин, født 1898  i Arkhangelsk oblast i Det russiske keiserdømmet, død 1960  i Tromsø) var en russisk-norsk polfarer og radiooperatør.
Olonkin var den eneste sønnen blant tolv barn av en norsk mor og en russisk far.
Fra 1918 til 1925 var han telegrafist og mekaniker på polarskipet «Maud», ført av Roald Amundsen. I 1926 ble han hedret som ridder av St. Olavs orden. Olonkin ervervet norsk statsborgerskap og arbeidet hos Meteorologisk institutt. Han tjenestegjorde på Jan Mayen i årene 1928–1929, 1930–1931, 1933–1934 og 1935–1936.  Fra 1958 arbeidet han i forbindelse med en utvidelse av LORAN-stasjonen (NATO) på Jan Mayen.
Olonkin var gift og hadde en sønn og to døtre.  Til ære for ham, har Olonkinbyen og Kapp Olonkin på Jan Mayen har fått sine navn.


== Kilder ==
Amundsen, Roald. Nordostpassagen. Gyldendal, 1921
Barr, Susan. Jan Mayen, Norges utpost i vest gjennom 1500 år. Schibsted, 1991
Bomann-Larsen, Tor. Roald Amundsen: en biografi. Cappelen, 1995
Isaksen, Atle. Telefonintervju 22. februar 2008
Nobile, Umberto. Med ”Norge” over Nordpolen. Cappelen, 1976
Vervarslinga for Nord-Norge 25 år: festskrift utgitt i anledning av 25-års jubileet 1. februar 1945
Wale, Thorbjørn. intervju med G.N. Olonkin, trykt i flere aviser 1956, fins i Norsk polarinstitutts bibliotek
Western, Bjørn. ”Minner fra arktiske stasjoner”. I: Været: populærvitenskapelig tidsskrift, årg. 6 (1982) nr. 3, side 100-103


== Referanser ==


== Eksterne lenker ==
Norsk Polarhistorie om Genadij Nikititsj Olonkin
Landsfodboldturneringen 1916/17

Resultater i den nasjonale danske fotballturneringen i sesongen 1916/1917.


== Provinsturneringen ==


=== Første runde ===
Odense Boldklub 3-2 Vejen SF
Boldklubben 1901 1-0 Frederiksborg IF


=== Andre runde ===
Odense Boldklub 2-3 Boldklubben 1901


== København-mesterskapet ==


== Semifinale ==
Kjøbenhavns Boldklub 4-0 Boldklubben 1901


== Finale ==
Kjøbenhavns Boldklub 6-2 Akademisk Boldklub


== Se også ==
Landsfodboldturneringen 1917/18


== Eksterne lenker ==
Denmark – List of final tables (RSSSF)
Nikolaj Tsjernysjevskij

Nikolaj Gavrilovitsj Tsjernysjevskij (russisk: Николай Гаврилович Чернышевский; født 12. julijul./ 24. juli 1828greg. i Saratov, død 17. oktoberjul./ 29. oktober 1889greg.), var en russisk forfatter og filosof.
Tjernysjevskij ble født i Saratov i 1828. I 1846 flyttet han til St. Petersburg for å studere ved St. Petersburgs universitet, og i 1850 leverte han sin magisteravhandling om Kunstens estetiske forhold til virkeligheten, et arbeid som ble forbudt av undervisningsminister Avraam Norov. Han flyttet tilbake til Saratov og arbeidet noen år som gymnasielærer, før han returnerte til St. Petersburg, der han ble redaktør for tidsskriftet Sovremennik, der han publiserte sine viktigste arbeider i litteraturkritikk og filosofiske essay. Under det reaksjonære styret til Nikolaj I måtte tidsskriftet kjempe mot sensur og klager fra aristokratiet, men lyktes i å publisere arbeider av datidens beste russiske forfattere som Tolstoj, Turgenev og Nekrasov. 
Snart gikk Tsjernysjevskij over til å skrive om politiske og økonomiske temaer, påvirket av John Stuart Mills ideer. Kort tid etter livegenskapen ble opphevet i 1861 ble Sovremennik forbudt. Samtidig ble Tjernysjevskij sperret inne i Peter-Paul festningen, der han satt fengslet i to år (1862–64). Til tross for mangel på bevis på at han hadde brutt noen lov, ble han dømt og forvist til Sibir. Først i 1883 fikk han lov å vende vestover igjen, til Astrakhan. De siste årene av livet sitt var han opptatt med å oversette Georg Webers verdenshistorie. I 1889, hans siste leveår, fikk han returnere til fødebyen Saratov.
Først etter Tjernysjevskijs død kunne arbeidene hans publiseres på ny, med visse unntak. Blant hans beste litteraturkritiske arbeider er studiene av Lev Tolstojs Barndomen og Ungdomen, samt krigsstubbene fra Krim og Kaukasus. Allerede i fengselstiden i St. Petersburg skrev han den utopiske samfunns- og ekteskapsromanen Sjto djelat? (Hva må gjøres?, 1863). Romanen hadde stor innflytelse på den revolusjonære studentbevegelsen, til tross for den godlynte, tildels harmløse tonen. Verket var fram til 1900 strengt forbudt. Tjernysjevskijs Samlede skrifter kom ut 1905-06 i ti bind.


== Referanser ==


== Eksterne lenker ==
(en) Nikolai Chernyshevsky – kategori av bilder, video eller lyd på Commons 
(en) Nikolai Chernyshevsky – galleri av bilder, video eller lyd på Commons 
(en) Nikolaj Tsjernysjevskij på Internet Movie Database 
(en) Nikolaj Tsjernysjevskij hos The Movie Database 
(en) Nikolaj Tsjernysjevskij på Apple Music 
(en) Nikolaj Tsjernysjevskij på Discogs
Landsfodboldturneringen 1917/18

Resultater i den nasjonale danske fotballturneringen i sesongen 1917/1918.


== Provinsturneringen ==


=== Første runde ===
Frederiksborg IF 3-1 Boldklubben 1901
Odense Boldklub 1-3 Randers Sportsklub Freja


=== Finale ===
Frederiksborg IF 0-1 Randers Sportsklub Freja


== København-mesterskapet ==


== Finale ==
Kjøbenhavns Boldklub 5-2 Randers Sportsklub Freja


== Se også ==
Landsfodboldturneringen 1916/17


== Eksterne lenker ==
Denmark – List of final tables (RSSSF)
Nelfo

Nelfo er en landsforening i Næringslivets Hovedorganisasjon som representerer bedrifter innen elektro, it, ekom, automatisering, systemintegrasjon, heis, sol og batteri.  
Nelfo har rundt 1 900 medlemsbedrifter med til sammen  30 000 årsverk. Nelfo utgir Elmagasinet og har et eget forlag Elforlaget. Nelfo ledes av administrerende direktør Ove Guttormsen.  
Nelfo ble stiftet i 1913 som Elektriske Installasjonsfirmaers Landsforening. Fra 1934 til 1960 endret organisasjonen navn til Norges Installatørforbund. Fra 1960 til 1987 var navnet Elektroinstallatørenes Landsforbund. Fra 1987 ble forkortelsen Nelfo organisasjonens navn. Nelfo var til 1. januar 2016 bransjeforening under Norsk Teknologi som opphørte samme dato.


== Referanser ==


== Eksterne lenker ==
Nelfo
Arthur Johan Bjørdal

Arthur Johan Bjørdal (født 15. mars 1980) er en norsk musiker, låtskriver, sanger og gitarist. Han er kjent som vokalist, gitarist og låtskriver i Vassendgutane. Han skriver også flere av bandets sanger, en av hans mest kjente låter er «Silikon i tatti». Gruppa har de siste årene hatt suksess på CD, DVD og konserter med låter som alt nevnte «Silikon i tatti», «Granada», «Love You Geir» og «Ungkar med dobbelseng». 


== Diskografi ==


=== Vassendgutane ===
Pylse og konjakk (2000)
Gi clutch (2002)
Ungkar med dobbelseng (2005)
XO (2008)
Julefest i vest (2010)
Riskrem og entrekått (2011)
Festi ekje slutt – Beste HITtil (2012)
Hesteslepp (2013)
Skru opp!! (2015)
Du & ej & metoo (2018)SinglerKøyr mej ned te Vik/Odelsguten (2001)
Hjortejakt (2005)
Diggy Liggy Lo (2009), med Vestlandsfanden
Hytta mi (2009)
Stein, torv og grus (2012)
I love you Geir (2013)
Ho va so fine (2013)
Russerbart og hue/Lika (2015)
I ei 60-sone (2016)
Granada Remix (2016), med The Cigarillos
Køyr mej heimatt!! (2017)
Hjertestartat & statoilkopp (2017)
MeToo (2018)
400 saudehaud (2018), med Kristian Krubel Djupnes


=== Andre deltagelser ===
Tylden & co: Sommer hele året! (2006)
Vestlandsfanden: Tipping og Trygd (2009)
Tylden & co: Sommerfest! (2010)
Tylden & co: Drømmesommer (2010)
Tylden & co: Dansebandjul 3 (2012)


== Referanser ==
Ernst Olaf Brune

Ernst Olaf Brune (født 4. april 1973 i Ørsta) er en norsk musiker og trekkspiller. Han er mest kjent fra countrybandet Vassendgutane.


== Diskografi ==


=== Vassendgutane ===
Pylse og konjakk (2000)
Gi clutch (2002)
Ungkar med dobbelseng (2005)
XO (2008)
Julefest i vest (2010)
Riskrem og entrekått (2011)
Festi ekje slutt - Beste HITtil (2012)
Hesteslepp (2013)


=== Andre deltagelser ===
Diverse artister: Sommer hele året! (2006)
Vestlandsfanden: Tipping og Trygd (2009)
Diverse artister: Sommerfest! (2010)
Diverse artister: Drømmesommer (2011)
Gräsö

Gräsö er en øy i Östhammar kommune i Uppsala län i Roslagen. 
Øya er cirka 95 km² stor som gjør den til Sveriges 10. øy etter overfalte. Totalt fantes det 736 fastboende innbyggere på øya pr. 2000. Den kan nås fran Öregrund med ferje. Nord for Gräsö finns Örskär som er en mindre øy med en fyr. Nordvest for Gräsö ligger Gräsbådan som er en mindre skogkledd øy. Ved den sørlige delen av Gräsö ligger Idö naturreservat. Fran Äspskärsbrygga ved sydspitsen kan man med passbåt ferdes til den idylliske øyen Rävsten.
Ved Gräsö kirke er bebyggelsen så tett at den regnes som et tettsted med navnet Gräsö av Statistiska centralbyrån. Tettstedet kallas også Gräsö kyrktrakt (kirkedistriktet). Til og med Sör Boda som ligger i den nordlige delen teller som et tettsted.
På øya ligger Gräsö gårds naturreservat.
Øya er kjent for sin særegnede dialekt, gräsömål. Den har bevart mange gamle trekk som ellers er borte fra uppsaladialektene.


== Se også ==
Gräsö sogn
Gräsö kyrktrakt


== Referanser ==


== Eksterne lenker ==
Gräsö.nu Arkivert 10. august 2018 hos Wayback Machine.
Gräsö Turism.se
William Anderson

William Anderson er navnet til flere personer:

William Anderson (syklist) (1828–1908)  - canadisk syklist
William T. Anderson (1837–1864) – geriljaleder
William Anderson (cricketspiller) (1859–1943) – cricketspiller under OL 1900
Willie Anderson (golfspiller) (1879–1910)
William Anderson (ishockeyspiller) (1901–1983) – britisk ishockeyspiller
William John Anderson (født 1947) – engelsk fotballspiller
William M. Anderson (født 1948) – irsk filmklipper
Aldol

Aldoler er organiske kjemiske forbindelser som er både aldehyder og alkoholer, med hydroksyl-gruppen i β-posisjon i forhold aldehyd gruppen. Betegnelsen aldol er en sammentrekning av aldehyd og alkohol. Et eksempel på et aldol er 3-hydroxybutanal, som har trivial navnet aldol.


== Litteratur ==
Klein, David R. (2012). Organic Chemistry. Hoboken, N.J. John Wiley. ISBN 9780471756149. 
Bruice, Paula Yurkanis (2010). Essential Organic Chemistry (2 utg.). Boston. Prentice Hall. ISBN 9780321644169. 
McMurry, John; McMurry, Susan (2012). Organic Chemistry (8 utg.). Belmont, CA. Brooks/Cole. ISBN 0840054556.
Xieng Khouang

Xieng Khouang (laotisk: ຊຽງຂວາງ) er en provins nordvest i Laos. Provinshovedstaden er Phonsavan. Den berømte Krukkesletta (laotisk: ທົ່ງໄຫຫິນ) ligger i provinsen.


== Eksterne lenker ==
 (en) Xiangkhouang Province – kategori av bilder, video eller lyd på Commons
Tromsø badmintonklubb

Tromsø badmintonklubb (TBK) er en badmintonklubb som holder til i Tromsøhallen på Templarheimen i Tromsø. Klubben ble stiftet i 1972. Per 31.12.11 var det 50 betalende medlemmer, en dobling fra året før.


== Eksterne lenker ==
Offisielt nettsted
Secunderabad

Secunderabad er en by i delstaten Telangana i India og en forstad til byen Hyderabad. Den tilhører distriktet Hyderabad og hadde ved folketellingen i 2011 en befolkning på 213 698. Byen Secunderabad var i kolonitiden britenes hovedsete i staten  Hyderabad.


== Historie ==

Byen Secunderabad ble grunnlagt i 1806 av Det britiske ostindiske kompani. Den er oppkalt etter Sikander Jah, den tredje nizam av Hyderabad, og lå like nord for byen Hyderabad, adskilt av innsjøen Hussain Sagar. Secunderabad var britenes hovedsete i staten Hyderabad og var stedet der den britiske resident holdt til. Britene hadde også en garnison stasjonert i Secunderabad.
I desember 1945 overførte Storbritannia Secunderabad til staten Hyderabad.
Byen er stedet der nobelprisvinneren Ronald Ross gjorde studier av malaria  og malariaparasitter. 


== Referanser ==
Zauche

Zauche er en høyslette og et tynt befolket landskap i den tyske delstaten Brandenburg, sørvest for Berlin. Som kjerneområde for Markgrevskapet Brandenburg hadde Zauche en stor betydning på 1100- og 1200-tallet.
Kjente steder på Zauche er Klosteret Lehnin og aspargesbyen Beelitz.


== Litteratur ==
N. Hermsdorf: Zur quartären Schichtenfolge des Teltow-Plateaus. I: Brandenburgische Geowissenschaftliche Beiträge, 1, s. 27–37, Kleinmachnow 1995
L. Lippstreu, N. Hermsdorf, A. Sonntag: Geologische Übersichtskarte des Landes Brandenburg 1:300.000 – Erläuterungen. – Potsdam 1997, ISBN 3-7490-4576-3
Werner Stackebrandt und Volker Manhenke (Utgivere): Atlas zur Geologie von Brandenburg. Landesamt für Geowissenschaften und Rohstoffe Brandenburg (idag Landesamt für Bergbau, Geologie und Rohstoffe Brandenburg, LBGR) 2002, 2. oppl., 142 s., 43 kart, ISBN 3-9808157-0-6
Stephan Warnatsch: Geschichte des Klosters Lehnin 1180–1542. Studien zur Geschichte, Kunst und Kultur der Zisterzienser. Bd 12.1. Freie Universität Berlin, Diss. 1999. Lukas, Berlin 2000. ISBN 3-931836-45-2
Student Loans Company

Student Loans Company er en britisk statlig lånekasse som gir studielån og stipender til studenter ved universiteter og høyskoler i Storbritannia. Selskapet ble etablert i 1989 og har 4,2 millioner kunder: 1,3 millioner studenter og 2,8 millioner tidligere studenter. I Nord-Irland og Wales gis det også lån til elever over 16 år. Selskapet samarbeider med HM Revenue and Customs om innkreving av lån. Hovedkontoret ligger i Glasgow.


== Eksterne lenker ==
Offisielt nettsted
Arne Semb-Johansson

Arne Semb-Johansson (født 19. september 1920 i Kristiania, død 22. februar 2001 i Oslo) var en prisbelønt norsk zoolog og entomolog, mest kjent for sin forskning på insekter.Etter examen artium fra Hegdehaugen videregående skole 1939 var han med i Milorg D13 (Oslo-avdelingen) 1941–44, mye som Jens Christian Hauge sin kurer 1942–45. Etter cand.real. 1947 var han ved Cornell University og fikk Kongens Gull for sin forskning  på tegen Oncopeltus fasciatus sitt sentralnervesystem.  Så bars det til Berta Scharrer ved University of Colorado for å studere det endokrine organ corpus allatum som ble en klassiker blant siterte artikler. Han fikk dr.philos. 1959 og ble tvert professor i zoologi. Han forsket på lemen og amfibier og var opptatt av økologi. Med svenske Per Brinck etablerte han det Nordisk Kollegiet för Terrestrisk Ekologi. På Finse forestod han feltstasjonen for økologiske studier fra 1971.  I Nairobi var han med og startet International Centre for Insect Physiology and Ecology (ICIPE) 1971 og var i ledelsen i mange år.  Han sluttet som professor i 1989. Da hadde han årlig taksert bestanden av padde på  Søndre Sandøy siden 1966.


== Verv og utmerkelser ==
Deltagermedaljen
King's Medal for Courage in the Cause of Freedom
Kongens gullmedalje for tegeforskningen
Det Norske Videnskaps-Akademi innvalgt 1960, generalsekretær 1975-83
Det Kongelige Norske Videnskabers Selskab med i  1983
med i  Kungl. Fysiografiska Sällskapet i Lund, European Academy of Arts, Science and Humanities og Kungliga Vetenskapsakademien.
Fridtjof Nansens belønning for fremragende forskning 1986
ridder av 1. klasse av St. Olavs Orden 1987
Norsk entomologisk forening formann 1950–54
Norges Hjemmefrontmuseum, rådsmedlem  1973
Nansenfondet styremedlem fra 1975
styremedlem i Den norske nasjonalkommisjon for UNESCO 1978–88


== Utgivelser ==
Ragnar Frislid og Arne Semb-Johansson, red. (1969). Norges dyr. Cappelen.  [6 bind, basert på Encyclopedia of the animal world]
Olav Hogstad og Arne Semb-Johansson (assistent), red. (1991). Fuglene. 
Arne Semb-Johansson (1995). Fem år for fred og frihet. Med Milorg 1940-45. Cappelen. 


== Referanser ==
Liste over tidligere rollefigurer i Hotel Cæsar

Liste over tidligere rollefigurer i Hotel Cæsar er en oversikt over tidligere vignettfigurer og gjesteroller i TV 2s såpeserie Hotel Cæsar.


== Liste ==
Oppdatert 27. februar 2014. Sortert etter første sesong i serien	


== Fotnoter ==